DJEČJI VRTIĆ MALIK

ŠIROLI 1, VIŠKOVO

KLASA: 601-02/25-03/01

URBROJ: 2170/01-54-11-02-25-01

VIŠKOVO, 15.04.2025.

Na temelju članka 14. Statuta Dječjeg vrtića „Malik“, uz prethodnu Suglasnost Osnivača, Upravno vijeće Dječjeg vrtića „Malik“ na sjednici održanoj 15.04.2025. donosi

**ODLUKU**

**o objavljivanju javnog poziva za upis djece za 2025/26. pedagošku godinu**

Članak 1.

Ovom odlukom utvrđuje se način i organizacija upisa za pedagošku godinu 2025/26. kao i način ostvarivanja prednosti pri upisu djece u Dječji vrtić „Malik“.

Članak 2.

Upisi se provode za redoviti cjelodnevni 10-satni vrtićki program. U redoviti cjelodnevni program vrtića upisuju se djeca od navršene treće godine života do polaska u školu, prema Planu upisa Dječjeg vrtića „Malik“.

Članak 3.

Javna objava upisa i Plan upisa objavit će se na oglasnoj ploči i web stranici vrtića.

Rezultati upisa djece biti će objavljeni na oglasnoj ploči vrtića.

Članak 4.

Upisni postupak će se provoditi u slijedećim terminima:

- od 07.04.2025. do 18.04.2025. predavanje Zahtjeva za nastavak korištenja usluga vrtića za postojeće korisnike

**- od 05.05.2025. do 11.05.2025. upisi za nove korisnike usluga**

- objava rezultata upisa 15.05.2025.

- potpisivanje Ugovora za stare i nove korisnike od 02.06.2025. do 13.06.2025.

Članak 5.

Zahtjevi za upis sa sa traženom dokumentacijom šalju se poštom ili osobno na adresu Dječji vrtić Malik, Široli 1, 51216 Viškovo.

Zahtjevi se preuzimaju na web stranici vrtića ili iznimno u vrtiću.

Članak 6.

Prednost pri upisu utvrđuje se prema slijedećim kriterijima:

- dijete koje s oba roditelja ima prebivalište na području Općine Viškovo , ili dijete koje zajedno sa samohranim roditeljem ima prebivalište na području Općine Viškovo

- dijete koje je već ranije predbilježeno za upis

- procjena stručnog tima

Ako stručni tim na temelju dokumentacije o specifičnim razvojnim i/ili zdravstvenim potrebama djeteta, i inicijalnog razgovora s roditeljima, odnosno skrbnicima djeteta, uz nazočnost djeteta , ocijeni da se te potrebe ne mogu zadovoljiti, odbit će zahtjev za upis djeteta.

Postupak upisa provodi stručni tim u suradnji s Osnivačem vrtića.

Kada više djece ostvaruje prednost temeljem kriterija iz ovog članka, a nema dovoljno slobodnih mjesta za upis, stručni tim zadržava pravo diskrecione ocjene pri odlučivanju o upisu.

Članak 7.

Uz Zahtjev za upis roditelj odnosno skrbnik prilaže:

- izvadak iz matice rođenih ili rodni list djeteta – preslika

- potvrda prebivališta za dijete ili preslika osobne iskaznice

- presliku osobnih iskaznica roditelja

- liječničko uvjerenje o zdravlju djeteta

Članak 8.

Roditelj odnosno skrbnik djeteta, nezadovoljan rezultatom upisa svojeg djeteta može izjaviti žalbu Upravnom vijeću u roku od 15 dana od dana oglašavanja rezultata na oglasnoj ploči vrtića.

Predsjednik Upravnog vijeća:

Martina Lakoseljac Matejčić